Ke hobane Jesu o ne a sa batle ho rorisoa ke batho kapa ho hahamalla botumo ’me o ne a se tsietsing ea ho batla ho amoheloa ke batho ba bang. Jesu o ne a etsa lintho tse nepahetseng—e leng se neng se etsa hore ka linako tse ling batho ba mo ele hloko. (Johanne 8:29, 30) Leha ho le joalo, Jesu o ile a lemoha hore batho bao ba neng ba atisa ho feto-fetoha, ba ne ba tla mo rata ka nakoana feela. O ne a tseba taba ea hore ha nako e ntse e ea, batho bao ba ne ba tla mo bolaea!—Luka 9:22. Ho na le libaka tse ’nè tsa ho paka ka tsela e khethehileng libakeng tsa sechaba tse Addis Ababa, Ethiopia. Nakong ea likhoeli tse tharo, barab’abo rōna ba ile ba tsamaisa lingoliloeng tse 37 275 ’me batho ba 629 ba kōpa hore Lipaki li ba etele. E mong oa batho ba bangata ba ileng ba amohela buka ea Seo Bibele e se Rutang ke monna-moholo e mong ea ileng a qala ho e bala hang-hang. O ne a kile a ea sekolong sa boruti ’me a e-na le lipotso tse itseng ka Jesu le ka ’Muso oa Molimo. Kahoo letsatsing le latelang o ile a khutlela toroling ea lingoliloeng hore a il’o fumana likarabo lipotsong tseo tsa hae. Letsatsing le latelang, o ile a lumela hore a khanneloe thuto ea Bibele ’me mafelo-bekeng ao o ile a ea libokeng ka lekhetlo la pele. Hona joale o ba teng kamehla libokeng tsa rōna ’me o hatela pele hantle.